AGE กางแผนปี 66 รุกขยายตลาด หนุนรายได้แตะ 2.3 หมื่นลบ.
AGE พบปะนักลงทุนในงาน “Opportunity Day” พร้อมกางแผนปี 66 บุกขยายตลาดธุรกิจถ่านหิน-โลจิสติกส์-เทรดดิ้ง ตั้งเป้ารายได้แตะ 2.3 หมื่นล้านบาท
AGE พบปะนักลงทุนในงาน “Opportunity Day” พร้อมกางแผนปี 66 บุกขยายตลาดธุรกิจถ่านหิน-โลจิสติกส์-เทรดดิ้ง ตั้งเป้ารายได้แตะ 2.3 หมื่นล้านบาท
25 พ.ย. 2565

นางสาวปณิตา ควรสถาพร ผู้ช่วยกรรมการผู้จัดการ พร้อมด้วย นายลิขิต เลาบวรเศรษฐี ประธานเจ้าหน้าที่บริหารด้านการเงิน และนางสาวพิมญาดา ควรสถาพร ผู้ช่วยผู้จัดการฝ่ายขายและการตลาด บริษัท เอเชีย กรีน เอนเนอจี จำกัด (มหาชน) หรือ AGE เปิดเผยว่า ได้เข้าร่วมนำเสนอข้อมูลบริษัทฯ ภายในงานบริษัทจดทะเบียนพบนักลงทุน (Opportunity Day) หลังประกาศงบงวด 9 เดือนแรกของปี 65 มีรายได้จากการขายและบริการรวม 13,600.5 ล้านบาท และกำไรสุทธิ 945.4 ล้านบาท เพิ่มขึ้นถึง 227.7% เมื่อเทียบจากงวดเดียวกันของปีก่อน
พร้อมประกาศแผนในปี 66 ขยายตลาดแบบเชิงรุกทั้งในธุรกิจถ่านหิน-โลจิสติกส์-เทรดดิ้ง ทั้งในประเทศ และต่างประเทศ พร้อมตั้งเป้าการเติบโตของรายได้รวมที่ 23,400 ล้านบาท ปริมาณการจำหน่ายถ่านหินถึง 5.2 ล้านตัน ณ สำนักงานใหญ่ AGE